কেবিনেট মন্ত্ৰী ৰঞ্জিত দত্তৰ গৃহ সমষ্টি বিহালীৰ জিনজিয়া শিঙিৰবিলত আজিকোপতি নিৰ্মিত হোৱা নাই এখন উন্নত দলং। উন্নত ৰাস্তাৰ অভাৱত আজি শিঙিৰবিলবাসীয়ে জীয়াতু ভুগি থাকিবলগীয়া হৈছে। বৰিষাৰ সময়ত এই বিপজ্জনক সাঁকোখনেৰে পাৰ হ'বলগীয়া হয় সাধাৰণ ৰাইজ, ছাত্ৰ-ছাত্ৰীকে আদি কৰি বিভিন্ন বৃত্তিধাৰী লোকসকল।
স্বাধীনোত্তৰ কালৰে পৰা কেৱল নিৰ্বাচনৰ সময়তহে জনপ্ৰতিনিধি ৰাইজৰ ওচৰত উপস্থিত হৈ বিভিন্ন প্ৰতিশ্ৰুতি দিয়ে বুলি স্থানীয় ৰাইজে ক্ষোভ প্ৰকাশ কৰিছে।
ৰাইজে দলংখন নিৰ্মাণ কৰি দিবলৈ দীৰ্ঘদিন ধৰি বহুবাৰ আবেদন জনাই আহিছিল যদিও, এইবাৰ পৰিবৰ্তনৰ আশাৰে আদৰিছিল পৰিবৰ্তনৰ প্ৰতিশ্ৰুতিৰে শাসনলৈ অহা বিজেপি নেতৃত্বাধীন সোণোৱাল চৰকাৰক। এইবাৰ স্থানীয় বিধায়ক ৰঞ্জিত দত্তৰ বিধায়কৰ পৰা কেৱিনেট মন্ত্ৰীলৈ পদোন্নোতি ঘটিল যদিও এতিয়াও শিঙিৰবিলৰ অৱস্থাৰ উন্নতি নঘটিল।
মন্ত্ৰী ৰঞ্জিত দত্তৰ বাস গৃহৰ পৰা প্ৰায় ১০ কিঃমিঃ ৰ দুৰত্বত থকা এই দলং খনলৈ আজি পৰ্যন্ত চকু নপৰিল কেবিনেট মন্ত্ৰী গৰাকীৰ। সভাই সমিতিয়ে পৰিৱৰ্তনৰ শ্লোগান দিয়া শাসনাধিষ্ঠ চৰকাৰখনে বিহালীৰ জিনজিয়া শিঙিৰবিলৰ অতি প্ৰয়োজনীয় দলংখন নিৰ্মাণ কৰি অঞ্চলটোক আগুৱাই যোৱাত সহায় কৰালৈ বাট চাই আছে অঞ্চলটোৰ ৰাইজে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
